Verkefnið var samstarfsverkefni sex samstarfsaðila frá þremur löndum Portúgal , Belgíu og Íslandi . Verkefnið var samstarfsverkefni sex samstarfsaðila frá þremur löndum Portúgal , Belgíu og Íslandi . Verkefnisstjóri heildarverkefnisins var prófessor Ana Paula Serro við Tækniháskólann ( IST ) í Lissabon . Verkefnisstóri íslenska hluta verkefnisins , sem var styrktur af Tækniþróunarsjóði , var Már Másson , prófessor í lyfjaefnafræði við Lyfjafræðideild Háskóla Íslands og meðumsækjandi var prófessor Fjóla Jónsdóttir prófessor í vélaverkfræði , við Iðnaðar - , vélaverkfræði - og tölvunarfræðideild HÍ . Heiti verkefnis : Surface modifications to control drug release from therapeutic ophthalmic lenses Verkefnisstjóri : Már Másson , Háskóla Íslands Tegund styrks : M-ERA net Styrkár : 2013 - 2015 Fjárhæð styrks : 22,5 millj. kr. alls Tilvísunarnúmer Rannís : 13 - 1309 Markmið verkefnisins var að þróa húðaðar augnlinsur og gerviaugasteina til lyfjagjafar fyrir augnsjúkdóma og til að draga úr aukaverknum vegna augasteinaaðgerðar . Öllum markmiðum sem skilgreind voru í upphaflegri umsókn var náð . Mismunandi gerðir gerviaugasteina og augnlinsa voru þróaðar og prófaðar í verkefninu og því lauk með dýratilraun þar sem notagildi gerviaugasteina til lyfjagjafar var rannsakað . Hlutverk Íslensku þátttakendanna í þessu verkefni var að þróa stærðfræðilíkan sem lýsir lyfjalosun úr augasteinum og augnlinsum . Einnig var gögnum um losun og flæði mismunandi lyfja safnað með tilraunum með Franzflæðisellum og smíðaðar kítósanafleiður sem samstarfsaðilar í Portúgal notuðu til að húða augnlinsur og gerviaugasteina . Stærðfræðilíkan sem lýsir lyfjalosun og misumandi þáttum sem hafa áhrif á hana var þróað . Fundnar voru lausnir sem byggðust á númerískri aðferðafræði . Líkanið var leyst fyrir lyfjaflutningi í einvíðu marglaga kerfi þar sem gert er ráð fyrir breytilegri lyfjaleysni og flutningsföstum milli laga , afturkræfri bindingu , flæðistuðlum og upplausnarhraða . Gögn úr Franzflæðisellutilraunum voru bestuð og sýnt fram á að það var hægt að nota líkanið til að spá fyrri um lyfjagjöf og styrk lyfs í auganu . Niðurstöður íslenska hópsins hafa verið birtar í tveimur útkomum greinum . Auk þess hefur ein grein verið send til birtingar og unnið er að frekar birtingum á niðurstöðum verkefnisins í samstarfi við samstarfsaðila í Portúgal . Íslensku aðilarnir hafa rætt við fyrirtæki um mögulega hagnýtingu stærðfræðilíkansins sem nú er búið að þróa og nú eru fleiri verkefni í undirbúning þar sem stærðfræðilíkanið yrði nýtt til að styðja við þróun á annarskonar lyfjagjöf . Listi yfir afrakstur verkefnisins , sem og skýrslur , greinar og handrit .